Павел Матеев
Миг

chitanka.info

Бясно настъпих педала

и бързо към теб полетях,

по бляскавата магистрала,

да стигна до моята мечта.

Знам, че ти още ме чакаш,

там, където свършва света

и дойда ли, няма да плачеш,

няма да бъдеш вече сама.

За прегръдката твоя копнея,

за погледа — мил, замечтан,

чувствам, че още живея,

за мига от слънце огрян.

С целувка ще среша косите,

вятъра в тях ще приспя,

с усмивка ще милвам очите

и ще изпивам всяка сълза.

И така събрани в едно цяло,

двамата с теб ще летим,

към нашето слънчево бяло

и с никой не ще го делим…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.